Missing

Missing (stiligita kiel missing., (Malaperigito)) estas usona historia drama filmo de 1982 reĝisorita de Costa-Gavras en kiu stelulis Sissy Spacek, Jack Lemmon, Melanie Mayron, John Shea, Janice Rule kaj Charles Cioffi. Ĝi estis bazita sur la reala historio de usona ĵurnalisto Charles Horman, kiu malaperis dum la sangelverŝa sekvo de la Uson-apogita puĉo en Ĉilio en 1973 kiu elpostenigis la demokratie elektitan socialisman Prezidenton Salvador Allende. La agado okazas dum la tagoj kaj semajnoj post la malapero de Horman kaj rakontas lian serĉadon fare de liaj patro kaj edzino ĝis iĝi konscia pri lia fino. La filmo ekzamenas la rilaton inter la edzino de Horman nome Beth (Spacek) kaj ŝia bopatro, nome la usona negocisto Ed Horman (Lemmon) kiu dekomence opinias senkulpaj kaj la puĉan reĝimon kaj la usonan komplicecon.

La filmo estis publikigita en kinejoj la 12an de februaro, 1982. Ĝi estis prezentita konkurence en la Festivalo de Cannes de 1982 en kiu ĝi kunricevis la premion Palme d'Or (kun Yol). Ĝi ricevis kvar nomumojn por la Oskar-premio: nome por la Plej Bonkvalita Filmo, por la Plej Bonkvalita Ĉefaktoro (Lemmon), por la Plej Bonkvalita Ĉefaktorino (Spacek) kaj fakte ricevis tiun por la Plej Bonkvalita Scenaro (Bazita sur materialo el alia komunikilo). Missing enspezigis 16 milionojn da usonaj dolaroj kontraŭ sia buĝeto de 9.5 milionoj da usonaj dolaroj. La filmo estis malpermesita en Ĉilio dum la diktatoreco de Augusto Pinochet, kvankam nek Ĉilio nek Pinochet mem estis eĉ menciitaj laŭ iliaj nomoj (kvankam ja oni menciis la nomojn de la ĉiliaj urboj Viña del Mar kaj Santiago).

 Geaktoroj kaj geroluloj 

 Sissy Spacek kiel Beth Horman
 Jack Lemmon kiel Edmund Horman
 Melanie Mayron kiel Terry Simon
 John Shea kiel Charles 'Charlie' Horman
 Charles Cioffi kiel kapitano Ray Tower, USN
 David Clennon kiel konsulo Phil Putnam
 Richard Venture kiel Usona Ambasadoro
 Jerry Hardin kiel kolonelo Sean Patrick
 Richard Bradford kiel Andrew Babcock
 Joe Regalbuto kiel Frank Teruggi
 Keith Szarabajka kiel David Holloway
 John Doolittle kiel David McGeary
 Janice Rule kiel Kate Newman
 Ward Costello kiel kongresano
 Hansford Rowe kiel senatano
 Tina Romero kiel Maria
 Richard Whiting kiel funkciulo

 Bibliografio 
 Hauser, Thomas (1978). The Execution of Charles Horman: An American Sacrifice. New York: Harcourt Brace Jovanovich. ISBN 0-151-29456-9.
 Hauser, Thomas (1982). Missing: A New Film by Costa-Gavras. New York: AVON. ISBN 0-380-49098-6.

 Notoj 

Kategorio:Usonaj filmoj
Kategorio:Anglalingvaj filmoj
Kategorio:Hispanlingvaj filmoj
Kategorio:Filmoj laŭ veraj faktoj
Kategorio:Milita diktaturo en Ĉilio (1973–1990)
Kategorio:Filmoj aperintaj en 1982